Държавен вестник, бр. 93, 2016 г., стр. 3

БРОЙ  93	
Д Ъ Р Ж А В Е Н  В Е С Т Н И К 	
СТР.  3  
(6) Представителите на юридически лица 
с нестопанска цел по чл. 4, ал. 4, т. 6 следва 
да отговарят на следните критерии:
1. да имат най-малко четиригодишен опит в 
изпълнение на програми и проекти в областта 
на равнопоставеността на жените и мъжете;
2. да осъществяват дейности с национално 
значение в областта на равнопоставеността 
на жените и мъжете.
(7) Поименният състав на Националния 
съвет се определя със заповед на министъра на 
труда и социалната политика по предложение 
на съответните институции и организации по 
чл. 4, ал. 4.
Чл. 5. Председателят на Националния 
съвет:
1. представлява Националния съвет;
2. свиква Националния съвет;
3. ръководи неговата дейност;
4. отправя покани за участие в работата 
на Националния съвет на представители на 
други органи на изпълнителната власт и ор­
ганизации, имащи отношение към неговата 
дейност;
5. внася за разглеждане от МС материали, 
предложения и становища на Националния 
съвет.
Чл. 6. Членовете на Националния съвет:
1. участват в заседанията на Националния 
съвет и могат да внасят за разглеждане въпро­
си, свързани с предмета на неговата дейност;
2. осигуряват на Националния съвет не­
обходимата за дейността му информация и 
експертна помощ по конкретни въпроси от 
тяхната компетентност.
Чл. 7. (1) Централните и териториалните 
органи на изпълнителната власт определят 
служители, които изпълняват функциите на 
координатори по равнопоставеност на жените 
и мъжете.
(2) Координаторите провеждат на оператив­
но ниво държавната политика по равнопоста­
веност на жените и мъжете, по отношение на 
което могат да получават методически указа­
ния от Секретариата на Националния съвет.
Чл. 8. (1) Юридическите лица с нестопан­
ска цел по чл. 4, ал. 4, т. 6 заявяват писмено 
желанието си да станат членове пред минис­
търа на труда и социалната политика. Към 
заявлението прилагат следните документи:
1. заверен препис от съдебното решение 
за регистрация;
2. копие на устава или учредителния акт 
на организацията;
3. кратък отчет за осъществяваната дейност 
през последните четири години;
4. списък на местните си структури с 
адреси и телефони на своите официални 
представители.
(2) Председателят на Националния съвет 
има право да поиска и допълнителни сведения, 
както и да прави проверки по достоверността 
на предоставените документи.
(3) Председателят на Националния съвет 
определя членовете на съвета по ал. 1 с ман­
дат четири години в съответствие с данните 
от получените заявления.
Г л а в а  т р е т а
ОРГАНИЗАЦИЯ НА ДЕЙНОСТТА
Чл. 9. (1) Националният съвет провежда 
заседания най-малко веднъж на три месеца.
(2) Извънредни заседания се свикват по 
искане най-малко на една трета от членовете 
или по предложение на председателя.
(3) Лицата, които са поискали свикване на 
извънредно заседание, уточняват със секретаря 
на Националния съвет датата за провеждането 
му, като материалите по предлаганите за раз­
глеждане въпроси се изпращат на членовете на 
съвета най-малко три дни преди заседанието.
Чл. 10. (1) Заседанията на Националния 
съвет са присъствени и неприсъствени.
(2) Присъствените заседания са редовни, 
ако в тях участва най-малко половината от 
членовете на Националния съвет.
(3) Предложението за дневен ред и мате­
риалите за присъствено заседание на Наци­
оналния съвет се изпращат в 5-дневен срок 
преди датата на заседанието. Мотивирани 
предложения за допълнения или промени 
в дневния ред може да внася всеки член на 
Националния съвет чрез секретаря на съвета 
най-късно 3 работни дни преди заседанието. 
Дневният ред се приема от Националния 
съвет на съответното заседание.
(4) По изключение на присъствените за­
седания на съвета могат да се разглеждат 
въпроси, които не са включени в дневния 
ред, но по своя характер не търпят отлагане.
(5) Решенията се вземат с мнозинство от 
половината от присъстващите на заседанието 
членове на Националния съвет, като всяка 
институция и организация има право на един 
глас независимо от броя на нейните предста­
вители, участващи в заседанието.
(6) За всяко присъствено заседание на На­
ционалния съвет се съставя протокол, който 
се подписва от председателя и от секретаря. 
Протоколът съдържа:
1. датата на провеждане на заседанието;
2. имената на участниците в заседанието 
и имената на отсъстващите членове на На­
ционалния съвет;
3. приетия дневен ред;
4. взетите решения от Националния съвет.
(7) Неприсъствените заседания на Нацио­
налния съвет се провеждат с оглед получаване 
на становища и консултации от членовете на 
Националния съвет в спешен порядък, когато 
обективни обстоятелства налагат това. 
(8) Предложението за дневен ред и ма­
териалите се изпращат по електронен път